- Seneste melding er, at vi desværre har fået oplysninger om, at der er danskere blandt de omkomne og sårede. Vi har ikke fået det bekræftet, så det arbejder vi på at få, siger Ib Petersen, der er centerchef i Borgerservice, til DR.

Hvor mange danskere, der efter forlydenderne er kommet til skade, kan han ikke oplyse, men der er med centerchefens ord tale om "meget få", selvom der er mange danske rejsende i Sri Lanka.

Rejsende skal kontake pårørende

Ib Petersen kan ikke oplyse, hvor oplysningerne stammer fra, men offentligheden vil blive holdt orienteret løbende.

Der er sendt meddelelser ud via Borgerservices rejseapp, der opfordrer rejsende i Sri Lanka til at følge de lokale myndigheders anvisninger samt at informere sine pårørende om sin situation.